Soo ez simmer bereits ei wuche in kairo und mer hend eus eigentlich sehr guet z recht gfunde! Au dank dem buech wommer krämlet  hend! S metro system isch sehr guet und mer chunt mit dere i chürzischte ziit vo A nach B. und die 20 rappe wo das choschtet…fascht gschenkt. Aber es isch grad s einzige wo günstig isch. Alles andere isch sack tüür. Das heisst die lüüt probiered di eifach überal über de tisch z zieh…ich han scho fascht s'gfühl, ich han chli en ufgschürfte buuch vom über de tisch zoge werde. Aber langsam hemmers im griff. Mer laufed de taxifahrer eifach de vo wenns wider meh geld wend, als mer eigentlich mitne abgmacht  hend. Und das funktioniert recht guet! Oder mer tüend so wie wemmer nüt würed verstah =)